cyanic-selkie/wikianc huggingface dataset:
আনোয়ার পাশা (সৈনিক)
ইলদিরিম
কৌশলগত কারণে এটি প্রায় অসম্ভব ছিল। তুর্কি সেনাবাহিনী স্বাধীনভাবে পালিয়ে যাচ্ছিল এবং ১৯১৭ এর জুন মাসে যখন আনোয়ার পাশা বৈরুত সফর করেন তখন হত্যাকাণ্ডের আশঙ্কায় সেনাদেরকে তার যাত্রাপথের পাশে আসতে নিষেধ করা হয়।
ইসলামের সেনা
১৯১৭ খ্রিষ্টাব্দে রুশ বিপ্লব ও পরবর্তী গৃহযুদ্ধের ফলে রুশ সেনারা ককেসাস থেকে সরে যায়। একই সময় কমিটি অব ইউনিয়ন এন্ড প্রোগ্রেস বলশেভিকদের বন্ধুত্ব অর্জনে সক্ষম হয় এবং ১৯১৮ এর ১ জানুয়ারি উসমানীয়-রুশ মৈত্রী চুক্তি স্বাক্ষর করা হয়। রুশরা ককেসাস থেকে সরে আসার সময় আনোয়ার বিজয়ের ব্যাপারে ভাবেন। আনোয়ার পাশা দক্ষিণ রাশিয়া দখল করে নেয়ার পরিকল্পনা আলোচনা করলে জার্মানরা তাকে বিরত থাকতে বলে। তিনি ইসলামের সেনা নামক নতুন সামরিক বাহিনী গড়ে তোলার নির্দেশ দেন যাতে কোনো জার্মান অফিসার থাকবে না। তার এই বাহিনী জর্জিয়াকে এড়িয়ে যায় এবং আজারবাইজানের মধ্য দিয়ে অগ্রসর হয়। প্রাক যুদ্ধ সীমান্তে থার্ড আর্মিও অগ্রসর হয়।
থার্ড আর্মি ডেমোক্রেটিক রিপাবলিক অব আর্মেনিয়ার দিকে অগ্রসর হয়। এটি ককেসাসের যুদ্ধক্ষেত্র প্রস্তুত করেছিল। ককেসাস যুদ্ধক্ষেত্রের কমান্ডার জেনারেল টভমাস নাজারবেকিয়ান ও আন্ড্রানিক ওজানিয়ান আর্মেনিয়ার নিয়ন্ত্রণ নেন। ভেহিব পাশা আর্মেনীয়দের পিছু হটতে বাধ্য করেন এবং ট্রাবজোন অধিকার করেন। রুশ সেনারা এখানে বিপুল পরিমাণে রসদ ফেলে যায়। এরপর সেনারা জর্জিয়ার দিকে অগ্রসর হয়।
নুরি পাশার অধীনে আর্মি অব ইসলাম সামনে অগ্রসর হয় এবং বাকুতে জেনারেল লিওনেল চার্লস ডান্সটারভিলের অধীনস্থ অস্ট্রেলিয়া, নিউজিল্যান্ড, ব্রিটেন ও কানাডার সেনাদের আক্রমণ করে। দখলের ছয় মাস পর জেনারেল ডান্সটারভিল ১৪ সেপ্টেম্বর শহর খালি করার আদেশ দেন এবং ইরানের দিকে সরে যান। অধিকাংশ আর্মেনীয় জনগণ ব্রিটিশ সেনাদের সাথে পালিয়ে যায়। উসমানীয় ও তাদের আজারবাইজানিয় মিত্ররা বাকুর যুদ্ধের পর ১৫ সেপ্টেম্বর শহরে প্রবেশ করে।
১০ অক্টোবর উসমানীয় সাম্রাজ্য ও গ্রেট ব্রিটেনের মধ্যে মুড্রোসের যুদ্ধবিরতির পর ত্রিপক্ষীয় আতাত বলে পরিচিত জোটের মাধ্যমে উসমানীয় সেনারা প্রতিস্থাপিত হয়। ককেসাসের এই বিজয় সমগ্র যুদ্ধে ক্ষুদ্র হিসেবে বিবেচিত হয়।
বৃক্ষকথা
নন্দিত কথাসাহিত্যিক হুমায়ূন আহমেদের একটি অনন্য লেখনী হলো বৃক্ষকথা। এটি কোন উপন্যাস নয়, এটি মূলত বিভিন্ন উদ্ভিদের পরিচিতি। বইটি প্রথম প্রকাশিত হয় ২০০৯ সালের বইমেলায়। বইটির প্রচ্ছদশিল্পী মাসুম রহমান।
বইটির গ্রন্থস্বত্বঃ© মেহের আফরোজ শাওন বইটির প্রচ্ছদঃ মাসুম রহমান বইটির প্রকাশকঃ মাজহারুল ইসলাম বইটির প্রকাশনা সংস্থাঃ অন্যপ্রকাশ, ৩৮/২-ক বাংলাবাজার, ঢাকা। মুদ্রণঃ কালার লাইন প্রিন্টার্স, ৬৬/এক গ্রিনরোড পান্থপথ, ঢাকা।
উৎসর্গপত্র
বইটির উৎসর্গ পাতায় হুমায়ূন আহমেদ লিখেন, নুহাশ পল্লীর বৃক্ষদের-কে
বৃক্ষকথা
বৃক্ষকথা বইটিতে হুমায়ূন আহমেদ ৪৯টি বৃক্ষ সম্পর্কে লিখেন। এর মধ্যে রয়েছে, আদা, কদম্ব, গাঁজা, বেল, পান, বাসক, তেঁতুল, বাজনা, নিসিন্দা, বিলম্বী, নিম ইত্যাদি।
ক্যান্ডি উইলিয়ামস
ক্যান্ডি উইলিয়ামস ছিলেন একজন আদিবাসী, পল্লী ও পশ্চিমা গায়ক এবং অভিনেতা। তিনি ১৯৬০-এর দশকে বেশ কয়েকটি কিশোর টিভি অনুষ্ঠানে উপস্থিত হন এবং বেশ কয়েকটি অ্যালবাম রেকর্ড করেন।
ভোলাব শহীদ স্মৃতি উচ্চ বিদ্যালয়
ভোলাব শহীদ স্মৃতি উচ্চ বিদ্যালয় বাংলাদেশের ঢাকা বিভাগের নারায়ণগঞ্জ জেলায় অবস্থিত একটি বিদ্যালয়।
ইতিহাস
বিদ্যালয়টি ১৯৭০ সনের ১২ই জানুয়ারি শীতলক্ষ্যা নদীর পূর্ব পাশে প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ চলাকালে বিদ্যালয়টি মুক্তিযোদ্ধাদের ক্যাম্প হিসেবে ব্যবহৃত হয়। ফলে ১৯৭১ সালের ২৮ নভেম্বর বিদ্যালয়টি সম্পূর্ণ পুড়িয়ে ফেলা হয় এবং একই দিনে ঘটনাস্থলে তিন জন মুক্তিযোদ্ধা নিহত হয়। পরবর্তীতে মুক্তিযোদ্ধাদের স্মৃতি রক্ষার্থে বিদ্যালয়টির নামকরণ করা হয় ভোলাব শহীদ স্মৃতি উচ্চ বিদ্যালয়। ২০১৫ সালের ২৭ ফেব্রুয়ারি বিদ্যালয় প্রাঙ্গনে একটি মুক্তিযোদ্ধা ভবন প্রতিষ্ঠা করা হয়।
ফলাফল
এইস.এস.সি পরীক্ষাঃ
অ্যালান হোয়াইট (অভিনেতা)
অ্যালান হোয়াইট (৩ জানুয়ারী ১৯২৫ – ৪ অক্টোবর ২০১৩) ছিলেন একজন অস্ট্রেলীয় অভিনেতা যিনি বেতার ও মঞ্চে ব্যাপকভাবে কাজ করেছেন। পরে তিনি ইংল্যান্ডে চলে যান এবং সেখানে সফল কর্মজীবন শুরু করেন। পিটার ফিঞ্চ তার পরামর্শদাতা ছিলেন।
রোজামন্ড পাইক
রোজামন্ড ম্যারি এলেন পাইক (Rosamund Mary Ellen Pike; জন্ম: ২৭ জানুয়ারি ১৯৭৯) হলেন একজন ইংরেজ অভিনেত্রী। তিনি মঞ্চনাটকে অভিনয় দিয়ে তার অভিনয় জীবন শুরু করেন, তন্মধ্যে রয়েছে রোমিও অ্যান্ড জুলিয়েট ও স্কাইলাইট। আ র‍্যাদার ইংলিশ ম্যারিজ (১৯৯৮) টেলিভিশন চলচ্চিত্র দিয়ে তার পর্দায় অভিষেক হয়। ওয়াইভস অ্যান্ড ডটার্স (১৯৯৯) ও লাভ ইন আ কোল্ড ক্লাইমেট (২০০১) চলচ্চিত্রে অভিনয়ের পর ডাই অ্যানাদার ডে (২০০২) চলচ্চিত্রে বন্ড গার্ল মিরান্ডা ফ্রস্ট চরিত্রে অভিনয় করে তিনি আন্তর্জাতিক অঙ্গনে খ্যাতি লাভ করেন। বন্ড কন্যা হিসেবে তার কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার অর্জন করেন। পরবর্তীকালে তিনি দ্য লিবারটিন (২০০৪)-এ অভিনয় করে শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট ফিল্ম পুরস্কার অর্জন করেন এবং প্রাইড অ্যান্ড প্রেজুডিস (২০০৫)-এ জেন বেনেট চরিত্রে অভিনয় করেন।
পাইক বিজ্ঞান কল্পকাহিনিমূলক ডুম (২০০৫), অপরাধ-রহস্যধর্মী থ্রিলার ফ্র্যাকচার (২০০৭), নাট্যধর্মী ফিউজিটিভ পিসেস (২০০৭), অ্যান এডুকেশন (২০০৯), বার্নিস ভার্শন (২০১০), কল্পকাহিনিমূলক দ্য ওয়ার্ল্ড্‌স এন্ড (২০১৩), গোয়েন্দা মারপিঠধর্মী হাস্যরসাত্মক জনি ইংলিশ রিবর্ন (২০১১), মহাকাব্যিক মারপিঠ-রোমাঞ্চকর কল্পনাধর্মী র‍্যাথ অব দ্য টাইটান্স (২০১২) এবং মারপিঠধর্মী থ্রিলার জ্যাক রিচার (২০১২) চলচ্চিত্রে অভিনয় করেন।
২০১৪ সালে মনস্তাত্ত্বিক থ্রিলার গন গার্ল চলচ্চিত্রে তার অভিনয় ব্যাপক সমাদৃত হয় এবং তিনি শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন এবং শ্রেষ্ঠ অভিনেত্রী বিভাগে অস্কার, বাফটা, স্ক্রিন অ্যাক্টরস গিল্ড পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি জীবনীমূলক নাট্যধর্মী আ ইউনাইটেড কিংডম (২০১৬) ছবিতে রুথ উইলিয়ামস খামা চরিত্রে অভিনয় করে আরও সমাদৃত হন এবং পশ্চিমা ধাঁচের হস্টাইলস (২০১৭)-এ অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কারের মনোনয়ন লাভ করেন।
বাগদাদের বৃত্তাকার শহর
বাগদাদের বৃত্তাকার শহর হল বাগদাদের মূল প্রানকেন্দ্র। আব্বাসীয় খলিফা আল মনসুর ৭৬২-৭৬৭ খ্রিষ্টাব্দে আব্বাসীয় রাজধানী হিসেবে এটি স্থাপন করেন। আব্বাসীয় সময়ে এর নাম ছিল শান্তির শহর (আরবি: মদিনাতুস সালাম) বাইতুল হিকমাহ নামক বিখ্যাত গ্রন্থাগার এখানে অবস্থিত ছিল।
রোজামন্ড পাইক
প্রারম্ভিক জীবন
পাইক ১৯৭৯ সালের ২৭শে জানুয়ারি লন্ডনে জন্মগ্রহণ করেন। তার মাতা ক্যারোলিন ফ্রেন্ড ও পিতা জুলিয়ান পাইক। তারা দুজনেই অপেরা সঙ্গীতশিল্পী।
পাইক ব্রিস্টলের ব্যাডমিন্টন স্কুলে পড়াশোনা করেন। ন্যাশনাল ইয়থ থিয়েটারে রোমিও অ্যান্ড জুলিয়েট নাটকে জুলিয়েট চরিত্রে অভিনয়কালে তিনি একজন এজেন্টের নজর কাড়েন। সেই এজেন্ট তাকে অভিনয়কে পেশা হিসেবে নিতে সাহায্য করেন।
তার আবেদনকৃত সকল মঞ্চ বিদ্যালয় থেকে প্রত্যাখ্যাত হওয়ার পর তিনি অক্সফোর্ডের ওয়াডাম কলেজে ইংরেজি সাহিত্যে ভর্তি হন। তিনি ২০০১ সালে উচ্চতর দ্বিতীয়-শ্রেণিতে স্নাতক ডিগ্রি অর্জন করেন। তিনি অভিনয় জীবনের জন্য এক বছরের বিরতি নেন এবং ডেভিড হেয়ারের স্কাইলাইট, আর্থার মিলারের অল মাই সন্স ও উইলিয়াম শেকসপিয়ারের কয়েকটি নাটকে কাজ করে মঞ্চের অভিজ্ঞতা অর্জন করেন।
কর্মজীবন
থাম্ব|বাম|upright|২০১০ সালে [[টরন্টো আন্তর্জাতিক চলচ্চিত্র উৎসবে বার্নিস ভার্সন চলচ্চিত্রের প্রিমিয়ারে পাইক]] স্নাতক সম্পন্ন করার পর তিনি ডাই অ্যানাদার ডে (২০০২) চলচ্চিত্রে জেমস বন্ডকে সাহায্য প্রদানের জন্য নিয়োজিত বন্ড গার্ল ও এমআইসিক্সের এজেন্ট মিরান্ডা ফ্রস্ট চরিত্রে অভিনয়ের প্রস্তাব পান। বন্ড কন্যা হিসেবে তার কাজের জন্য তিনি আন্তর্জাতিক অঙ্গনে খ্যাতি লাভ করেন এবং শ্রেষ্ঠ নবাগত বিভাগে এম্পায়ার পুরস্কার অর্জন করেন। এরপর তিনি বিশেষ অনুষ্ঠান বন্ড গার্লস আর ফরেভার এবং কিছুদিন পর জেমস বন্ড ধারাবাহিকের বাফটা শ্রদ্ধাঞ্জলিতে তাকে দেখা যায়। তিনি অক্সফোর্ডে পড়াশোনা করা প্রথম বন্ড গার্ল। পাইক এরপর জনি ডেপের সাথে দ্য লিবার্টিন (২০০৪) চলচ্চিত্রে এলিজাবেথ ম্যালেট চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট চলচ্চিত্র পুরস্কার অর্জন করেন। একই বছর তিনি দ্য প্রমিজড ল্যান্ড চলচ্চিত্রে রোজ চরিত্রে, এবং কম্পিউটার গেম ধারাবাহিকের চলচ্চিত্র উপযোগকরণ ডুম-এ বিজ্ঞানী সামান্থা গ্রিম চরিত্রে অভিনয় করেন।
২০০৫ সালে পাইক জেন অস্টেনের উপন্যাস অবলম্বনে নির্মিত প্রাইড অ্যান্ড প্রেজুডিস চলচ্চিত্রে কিয়ারা নাইটলি অভিনীত এলিজাবেথ চরিত্রের বড় বোন জেন চরিত্রে অভিনয় করেন। তিনি এরপর অ্যান মাইকেলের ফিউজিটিভ পিসেস উপন্যাসের চলচ্চিত্রায়নে (২০০৭) প্রধান চরিত্রে অভিনয় করেন। এছাড়া তিনি অ্যান্থনি হপকিন্স ও রায়ান গসলিংয়ের সাথে অপরাধ-রহস্যধর্মী থ্রিলার ফ্র্যাকচার (২০০৭) চলচ্চিত্রে একজন সফল অ্যাটর্নি চরিত্রে অভিনয় করেন। তিনি ২০০৮ সালে কস্টা বুক অ্যাওয়ার্ডসের বিচারক ছিলেন।
২০১০ সালে পাইক ব্রিটিশ চলচ্চিত্র মেড ইন ড্যাগেনহাম এবং কানাডীয় চলচ্চিত্র বার্নিস ভার্সন-এ অভিনয় করেন। একই বছর তাকে হেডা গ্যাবলার নাটকের যুক্তরাজ্য সফরে দেখা যায়। এছাড়া তিনি জ্যাকবুটস অন হোয়াইটহল-এর একটি প্রধান চরিত্রের জন্য এবং জেমস বন্ড ধারাবাহিকের দ্য স্পাই হু লাভড মি-এর অডিও বইয়ের জন্য কণ্ঠ দেন। ২০১০ সালে তিনি ইয়ান ফ্লেমিংয়ের গোল্ডফিঙ্গার উপন্যাসের বিবিসি রেডিও ফোরের উপযোগকরণে পুসি গ্যালোর চরিত্রের জন্য কণ্ঠ দেন।
২০১১ সালে পাইক বন্ডের স্পুফ চলচ্চিত্র জনি ইংলিশ রিবর্ন চলচ্চিত্রে মনোবিজ্ঞানী ও জনি ইংলিশের প্রেমিকা কেট সামার চরিত্রে অভিনয় করেন। এটি ২০০৩ সালের জনি ইংলিশ চলচ্চিত্রের অনুবর্তী পর্ব। চলচ্চিত্রটি বক্স অফিসে সফল হয় এবং $১৬০ মিলিয়ন আয় করে।
২০১২ সালে তিনি মহাকাব্যিক মারপিঠ-রোমাঞ্চকর কল্পনাধর্মী র‍্যাথ অব দ্য টাইটান্স চলচ্চিত্রে রানি অ্যান্ড্রোমেডা চরিত্রে অভিনয় করেন। এই চলচ্চিত্রের পূর্ববর্তী পর্ব ক্ল্যাশ অব দ্য টাইটান্স-এ এই চরিত্রে অভিনয় করা অ্যালেক্সা ডাভালস সময়সূচিজনিত জটিলতার কারণে বাদ পড়লে পাইক তার স্থলাভিষিক্ত হন। এই চরিত্রটি গ্রহণের কারণে তিনি ম্যান অব স্টিল চলচ্চিত্রের জন্য বিবেচনাধীন একটি চরিত্র থেকে বাদ পড়েন। চলচ্চিত্রটি সমাদৃত না হলেও $৩০০ মিলিয়নের অধিক আয় করে এবং সমালোচকগণ তার অভিনয়কে এই চলচ্চিত্রের অন্যতম অংশ বলে উল্লেখ করেন। একই বছর তিনি টম ক্রুজের সাথে মারপিঠধর্মী থ্রিলার জ্যাক রিচার (২০১২) চলচ্চিত্রের হেলেন রডিন নামক প্রধান নারী চরিত্রে অভিনয় করেন। এটি লি চাইল্ডের ওয়ান শট উপন্যাসের চলচ্চিত্রায়ন। চলচ্চিত্রটি ইতিবাচক সমালোচনামূলক প্রতিক্রিয়া লাভ করে এবং $২১৮ মিলিয়ন আয় করে।
থাম্ব|200px|বাম|২০১৮ সালে [[বার্লিন আন্তর্জাতিক চলচ্চিত্র উৎসবে পাইক]] ভ্যানিটি ফেয়ারের রিচার্ড লসন চলচ্চিত্রটি সম্পর্কে লিখেন, "বুদ্ধিদীপ্তভাবে ধারণকৃত, বিশদ আলোচিত... এবং অভিনীত" এবং পাইকের অভিনয়কে "তারকা-বানানো ভালো অভিনয়, লয় ও মেজাজের গীতিনাট্যধর্মী মিশ্রণে মায়াজালে আটকে রাখা অভিনয়" বলে উল্লেখ করেন। দ্য হলিউড রিপোর্টারের টড ম্যাকার্থি বলেন, "তিনি জোরালো ও নিয়ন্ত্রণকারী ... শারীরিক ও মানসিক ভাবে।" তিনি এই কাজের জন্য অসংখ্য পুরস্কার ও মনোনয়ন লাভ করেন; তন্মধ্যে তিনি শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার, শ্রেষ্ঠ অভিনেত্রী বিভাগে অস্কার, বাফটা, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
২০১৫ সালে তিনি আইটিভির জন্য গেরি অ্যান্ডারসনের নির্মিত থান্ডারবার্ডস আর গো-এ লেডি পেনেলোপি ক্রেইটন-ওয়ার্ড চরিত্রে কণ্ঠ দেন। ২০১৬ সালের ফেব্রুয়ারি মাসে তিনি ম্যাসিভ অ্যাটাকের "ভুডু ইন মাই ব্লাড" মিউজিক ভিডিওতে অভিনয় করেন। এটি আন্দ্রজেই জুলাওয়াস্কির পোজেশন (১৯৮১) চলচ্চিত্রের ইজাবেল আদজানির সাবওয়ের দৃশ্য থেকে সরাসরি অনুপ্রাণিত। এছাড়া তিনি জীবনীমূলক নাট্যধর্মী আ ইউনাইটেড কিংডম (২০১৬) চলচ্চিত্রে রুথ উইলিয়ামস খামা চরিত্রে অভিনয় করে আরও সমাদৃত হন।
২০১৭ সালে তিনি পশ্চিমা ধাঁচের হস্টাইলস (২০১৭)-এ অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কারের মনোনয়ন লাভ করেন। একই বছর তিনি জঁ ককতোর নাটক লা ভোয়া হ্যুমেইন অবলম্বনে প্যাট্রিক কেনেডির রচিত ও পরিচালিত স্বল্পদৈর্ঘ্য চলচ্চিত্র দ্য হিউম্যান ভয়েস-এ অভিনয় করেন, যার জন্য তিনি অক্সফোর্ড আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন।
২০১৯ সালে তিনি রবার্ট জর্ডানের কল্পনাধর্মী মহাকাব্যিক উপন্যাস দ্য হুইল অব টাইম অবলম্বনে প্রাইম ভিডিওর একই নামের টিভি ধারাবাহিকে মোয়ারেইন চরিত্রে অভিনয় করেন। তার আসন্ন চলচ্চিত্র হল থ্রিলারধর্মী দি ইনফরমার এবং মারি ক্যুরির জীবনীনির্ভর রেডিওঅ্যাক্টিভ।
২কে গেমস
টুকে (2K) যুক্তরাষ্ট্রভিত্তিক বহুজাতিক গেম নির্মাতা,পরিবেশক এবং বিকাশকারী সন্থা, যারা ভিডিও গেম প্রকাশ করে; যেমনঃ সিভিলাইযেসোন V, মাফিয়া, এনবিএ টুকে ইত্যাদি। টুকে গেমস্ বর্তমানে টেক-টু ইন্ট্যারাক্টিভএর সহয়াককারী সংস্থা হিসেবে রয়েছে। টুকে ২০০৫ সালের ২৫ই জানুয়ারি টেক-টু ইন্ট্যারাক্টিভ দ্বারা প্রতিষ্ঠিত হয়।
টুকে গেমস মূলত খেলাধুলোমূলক গেম প্রকাশের জন্য প্রতিষ্ঠিত হলেও তার অন্য ধরনের গেমও প্রকাশ করে। তাদের বর্তমান সদরদফতর ক্যালিফোর্নিয়ার নভাটায় অবস্থিত। তারা বিভিন্ন আন্তর্জাতিক এবং অভ্যন্তরীণ উভয়ভাবেই ভিডিও গেম কনসোল প্রকাশ এবং বিকাশ করে।
তাদের তৈরি বোর্ডারল্যান্ডস টু বিএএফটীএ (BAFTA) পুরষ্কারের জন্য মনোনীত হয়েছে।
বরাপ্পি
বরাপ্পি (Varappuzha) ভারতের কেরালা রাজ্যের এর্নাকুলাম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বারপ্পু্যহ শহরের জনসংখ্যা হল ২৪,৫১৬ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে বারপ্পু্যহ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
কল্যাণ জৈন
কল্যাণ জৈন (জন্ম: ১৩ আগস্ট ১৯৩৪, ইন্দোর, মধ্যপ্রদেশ) ভারতের ৬ষ্ঠ লোকসভার সদস্য ছিলেন। তিনি মধ্য প্রদেশের ইন্দোর আসনের প্রতিনিধিত্ব করেছিলেন এবং জনতা পার্টির সদস্য ছিলেন। তিনি সংযুক্ত সমাজতান্ত্রিক দল, সমাজতান্ত্রিক দল এবং ভারতীয় লোকদলের সদস্যও ছিলেন।
শরাইঘাটের যুদ্ধ
থাম্ব|লাচিত বরফুকন ও তার সেনাদলের স্ট্যাচু সরাইঘাটের যুদ্ধ (শৰাইঘাটৰ যুদ্ধ) আহোম সেনাপতি লাচিত বরফুকন ও মোগল সেনাপতি রাম সিংহের নেতৃত্বে ১৬৭১ সালে অসমের গুয়াহাটিতে হয়েছিল। মোগলেরা ৩০, ০০০ সৈন্য, ১৫০০০ ধনুর্বিদ, ১৮, ০০০টি ঘোড়া, ১০০০ অধিক কামান ও বিশাল নৌকা নিয়ে যুদ্ধের জন্য প্রস্তুত হয়েছিল।আহোম সেনার তুলনায় মোগল সেনারা বেশি শক্তিশালী ছিল কিন্তু গেরিলা যুদ্ধ কৌশলের ফলে মোগলেরা এই যুদ্ধে পরাজিত হয়েছিল। মোগলের নৌ-সেনা দুর্বল থাকায় আহোমেরা ইহার যথেষ্টে সুবিধা পেয়েছিল। এই যুদ্ধের দ্বারা মোগলেরা অন্তিম বারের জন্য অসমে সাম্রাজ্য স্থাপনের চেষ্টা করেছিলেন।
পটভূমি
১৬০২ সালে ঢাকার নবাব পশ্চিম আসাম ধুবরীর রাজা পরীক্ষিত নারায়নকে আক্রমণ করেন। ধুবরী আক্রমণ করার পর মোগল সম্রাটদের অসমে মোগল সাম্রাজ্য স্থাপনের জন্য আগ্রহ জন্মেছিল। ১৬১৫ সালে আহোম রাজা প্রতাপ সিংহের রাজত্বকালে মোগলেরা অসম আক্রমণ করেন। ১৬৩৯ সালে এই যুদ্ধের মীমাংসা রুপে আহোম-মোগলের মধ্যে অসুরর আলি নামক একটি সন্ধি হয়েছিল। এই সন্ধির দ্বারা আহোম ও মোগলের সিমানা নির্ধারন করা হয়েছিল। ১৬৪১ সালে কোচ রাজা পান্ডুতে পরাজিত হয়েছিল ফলে গুয়াহাটী ও হাজো মোগলের অধীন হয়েছিল। ১৬৫৮ সালে মোগল সম্রাট শ্বাহ জাহানের পতন ঘটে। এই সুযোগে কোচ বিহারের রাজা প্রাননারায়ন হাজো দখল করার চেষ্টা করেন কিন্তু আহোম রাজা জয়ধ্বজ সিংহ কোচ বিহারের রাজা প্রাননারায়নকে পরাজিত করে গুয়াহাটী ও হাজো দখল করেন। শ্বাহ জাহানের পতনের পতনের পর ঔরংগজেব ক্ষমতায় আসেন। ১৬৬০ সালে মীরজুমলা বেঙ্গলের সুবেদার পদে নিযুক্তি হন। মীরজুমলাকে অসম দখল করার জন্য আদেশ দেওয়া হয়। ১৬৬১ সালে মীরজুমলা অসম আক্রমণ করেন। এই আক্রমণে তিনি আহোমের সৈন্যকে পরাস্ত করে গুয়াহাটী ও আহোমের রাজধানী গড়গাও দখল করেন কিন্তু অতন বুঢ়াগোহাইয়ের গেরিলা যুদ্ধ ও বৃষ্টির ফলে মোগল সেনার মধ্যে যোগাযোগ বিচ্ছিন্ন হওয়ায় শেষ পর্যন্ত মীরজুমলা অসম দখল করিতে পারেন নাই। আহোম রাজা জয়ধ্বজ সিংহ এই ঘটনা না জেনে মীরজুমলাকে শান্তির জন্য তিনি প্রস্তাব দেন। অবশেষে ১৬৬৩ মোগল ও আহোমের মধ্যে ঘিলাঝারীঘাট সন্ধি হয়। এই সন্ধিমধতে  আহোমের রাজধানী গড়গাও পুনরায় আহোমের অধীনে আসে।
শরাইঘাট যুদ্ধের সুচনা
মীরজুমলার হাতে পরাস্ত হওয়ার কিছুদিন পর জয়ধ্বজ সিংহের মৃত্যু হয়েছিল। জয়ধ্বজ সিংহের মৃত্যুর পর চক্রধ্বজ সিংহ সিংহাসালে বসেন। রাজার ক্ষমতায় এসে চক্রধ্বজ সিংহ আহোম সাম্রাজ্যের উন্নতি সাধন করেছিলেন। তিনি মীরজুমলার আক্রমণে ক্ষতিপ্রাপ্ত ব্যক্তিদেরকে পুন স্থাপনের ব্যবস্থা করছিলেন। তিনি রাজ্যে খাদ্য ও সামরিক বাহিনীর উন্নতি করছিলেন। নতুন দুর্গ ও সুরক্ষিত স্থানের ব্যবস্থা করেছিলেন। লাচিত বরফুকনের নেতৃত্বে তিনি শক্তিশালী সামরিক বাহিনী গঠন করেছিলেন। জয়ন্তীরা ও কছাড়ী রাজ্যের সঙ্গে বন্ধুত্ব করেছিলেন। এই সময়ে চক্রধ্বজ ঘিলাঝারীঘাট সন্ধির সর্তগুলো তিরস্কার করেন। ১৬৬৭ সালে গুয়াহাটির সুবেদার এই ঘটনায় গুরুত্ব দেয়। তিনি আহোম রাজা চক্রধ্বজকে সর্তগুলো পালন করার জন্য চাপ দেন। ১৬৬৭ সালে লাচিত বরফুকন ও অতন বুঢ়াগোহাই একত্রিত হয়ে পুনরায় গুয়াহাটি দখল করার জন্য প্রস্তুত হন।
গুয়াহাটি পুনরায় দখল
আহোম সেনাপতি প্রথমে কলিয়াবরে নিজেদের দুর্গ স্থাপন করে গুয়াহাটির দিকে রওনা হয়েছিলেন। ১৬৬৭ সালের সেপ্তেম্বর মাসে ডেকা ফুকন ব্রহ্মপুত্রের উত্তর পারে স্থিত বাহবারী অঞ্চল দখল করেন। ব্রহ্মপুত্র নদীর দক্ষিণ পার জলপথ ও স্থলপথে আক্রমণ করেন ফলে কপিলী নদী ও গুয়াহাটির মধ্যবর্তী অঞ্চলে স্থিত কাজলী, সোনাপুর, পানীখেতী ও তীরামারের দুর্গ দখল করিতে সক্ষম হন। আহমেরা গুয়াহাটির উত্তর ও দক্ষিণে স্থিত মোগলের ১০টি দুর্গ উত্তরে—কানাই-বরশী-বোয়া, হিল্লার,হিন্দুরিঘোপা, পাটদুয়ার করাই ও দক্ষিণে—লতাশিল, জয়দুয়ার, ধরমদুয়ার, দুয়ারগুরিয়া এবং পাণ্ডু ইত্যাদিতে সংঘর্শ হয়েছিল। এই যুদ্ধে আহোম সামান্য ক্ষতি হয়েছিল কিন্তু দুর্গ দখল করিতে সক্ষম হয়েছিলেন। এই সময়ে নতুন সেনারা আহোমের প্রতি প্রতিশোধ নেওয়ার উদ্দেশ্যে মোগল সেনাবাহিনীতে যোগদান করেছিলেন। আহোমেরা নৌ-সেনা ব্যবহার করে উমানন্দ ও বরহাট নিজের অধীনে আনেন। আহোমেরা ফিরোজ খানকে পরাস্ত করে মানাহমুখ অঞ্চল নিজেদের অধীনে আনেন ও ফিরোজ খানকে বন্দী করেছিলেন। এইভাবে আহোমেরা গুয়াহাটি পুনরায় দখল করেন ও মানাহমুখ পর্যন্ত নিজেদের সাম্রাজ্য বিস্তার করিতে সক্ষম হন। ইহার কিছুদিন পর রামসিংহ বিশাল মোগল সেনা নিয়ে আহোমকে আক্রমণ করেন ও গুয়াহাটিতে পুনরায় মোগল সাম্রাজ্য বিস্তার করিতে সক্ষম হয়েছিলেন কিন্তু অন্যান্য অঞ্চল আহোমের অধীনে ছিল।
মোগলদের রাজকীয় অভিযান
১৬৬৭ সালের ১৯ ডিসেম্বরে মোগল সম্রাট ঔরংগজেবকে মোগল সেনার পরাজয়ের কথা জানানো হয়। তিনি তৎক্ষণাৎ রাজা রামসিংহকে অসম দখল করার আদেশ দেন। রাজা রামসিংহ পাটনার টেগ বাহাদুর ও রশিদ খার সাহায্যে বিশাল সেনাবাহিনী গঠন করেন।মোগলেরা ৩০, ০০০ সৈন্য, ১৫০০০ ধনুর্বিদ, ১৮, ০০০টি ঘোড়া, ১০০০ অধিক কামান ও বিশাল নৌকা নিয়ে যুদ্ধের জন্য প্রস্তুত হয়েছিল।
আহোমদের কূটনৈতিক পরিকল্পনা
মোগলের তুলনায় আহোমেরা দুর্বল হওয়ায় আহোম সেনাপতি লাচিত বরফুকন কূটনিতীর প্রয়োগ করে গুয়াহাটির অসমতল অঞ্চল যুদ্ধের জন্য ব্যবহার করেছিলেন। মোগলের গতিবিধীর প্রতি লক্ষ রাখার জন্য লাচিত আহোম সেনাকে বিশাল দেওয়াল বানানোর জন্য আদেশ দিয়েছিলেন। নির্মানের দায়িত্ব তিনি মামাকে দিয়েছিলেন। লাচিতের মামা পর্যাপ্ত সময়ে কাজ সমাপ্ত করিতে পারেন নাই। পর্যাপ্ত সময়ে দেওয়াল নির্মানের কাজ অসম্পূর্ণ দেখে তিনি মামার শিরশ্ছেদ করেছিলেন। আহোম সেনারা দলে বলে যোগদান করে দেওয়াল নির্মানের কাজ সম্পূর্ণ করেছিলেন। মোগলের অসম আক্রমণের পথে এই দেওয়ালটি বাধার প্রধান কারণ হওয়ায় মোগলেরা নৌ-পথ ব্যবহার করিতে বাধ্য হয়েছিল। মোগলদের নৌ-সেনা দুর্বল হওয়ায় মোগলদের পরাস্ত করিতে সুবিধা হয়েছিল। যুদ্ধে অসফল হওয়ায় মোগল সেনাপতি রাম সিংহ লাচিতের বিরুদ্ধে ষড়যন্ত্র করেছিলেন। রাম সিংহ আহোম রাজা চক্রধ্বজ সিংহকে একটি পত্র প্রেরন করেছিলেন যেখানে লেখা ছিল যে লাচিত ১ লক্ষ টাকার বিনিময়ে গুয়াহাটিতে মোগল সাম্রাজ্য স্থাপনের অনুমতি দিয়েছেন। কিন্তু রাম সিংহের প্রচেষ্টা অসফল হয়েছিল কারণ রাজা চক্রধ্বজ লাচিতের সততা ও নিষ্ঠার প্রতি পূর্ন বিশ্বাস করিতেন ও আহোম সাম্রাজ্যের প্রধান মন্ত্রী অতন বুরাগোহাই রাম সিংহের ষড়যন্ত্র বুঝতে পেরে রাজাকে এই বিষয়ে অবগত করেছিলেন। মোগলেরা ৩০, ০০০ সৈন্য, ১৫০০০ ধনুর্বিদ, ১৮, ০০০টি ঘোড়া, ১০০০'র অধিক কামান ও বিশাল নৌকা নিয়ে যুদ্ধের জন্য প্রস্তুত হয়েছিল। মোগল সেনার বিরুদ্ধে আহোম সেনারা দুর্বল হওয়ায় আহোম সেনারা জয়লাভের আশা বাদ দিয়ে পিছিয়ে যাওয়ার প্রচেষ্টা করেছিল। নিজ সেনাকে পিছিয়ে যাওয়া দেখে সেনাপতি লাচিত বরফুকন বলেছিলেন, “তোমরা যদি পিছিয়ে যেতে চাও, যাও কিন্তু স্বর্গদেও আমাকে আদেশ করেছেন, আমি মৃত্যুর আগ মূহর্ত পর্যন্ত লড়ব, তোমরা স্বর্গদেওকে বলবা আমি জীবনের অন্তিম নিশ্বাস পর্যন্ত যুদ্ধ করেছি। লাচিতের এই বানি আহোম সেনার মধ্যে উত্তেজনা জাগায় ও সাহসের সঙ্গে যুদ্ধ করে অবশেষে মোগল সেনাকে পরাস্ত করেন। এই যুদ্ধটি আহোম ও মোগলের অন্তিম যুদ্ধ ছিল। আহোম সাম্রাজ্য শেষ না হওয়া পর্যন্ত অসম আহোম সাম্রাজ্যের অধীন ছিল।
গোরা (উপন্যাস)
থাম্ব|গোরা - প্রচার পুস্তিকা (১৯৩৮) গোরা রবীন্দ্রনাথ ঠাকুরের একটি উপন্যাস। এটি ১৮৮০-এর দশকে ব্রিটিশ রাজত্বকালের সময়কার কলকাতার পটভূমিতে লেখা। এটি লেখার ক্রমে পঞ্চম এবং রবীন্দ্রনাথের তেরোটি উপন্যাসের মধ্যে সবচেয়ে দীর্ঘতম। এটি রাজনীতি এবং ধর্ম নিয়ে দার্শনিক বিতর্কে সমৃদ্ধ উপন্যাস। উপন্যাসে মুক্তি, সর্বজনীনতা, ভ্রাতৃত্ব, লিঙ্গ, নারীবাদ, বর্ণ, শ্রেণি, ঐতিহ্য বনাম আধুনিকতা, নগর অভিজাত বনাম গ্রামীণ কৃষক, ঔপনিবেশিক শাসন, জাতীয়তাবাদ এবং ব্রাহ্মসমাজ নিয়ে লেখা রয়েছে।
বিষয়
গোরা উপন্যাস দুই প্রেমিক জুটির দুটি সমান্তরাল প্রেমের গল্প নিয়ে গঠিত: গোরা এবং সুচরিতা, বিনয় এবং ললিতা। এতে উনিশ শতকের শেষদিকে ভারতে প্রচলিত সামাজিক ও রাজনৈতিক সমস্যার পটভূমিতে তাদের আবেগপূর্ণ ক্রমবিকাশ দেখানো হয়েছে।
অন্যান্য বিনোদনে গ্রহণ
উপন্যাস অবলম্বনে পরিচালক নরেশ মিত্র ১৯৩৮ সালে একই নামে একটি বাংলা চলচ্চিত্র নির্মাণ করেছিলেন। পরিচালক শুক্লা মিত্র ২০১৫ সালে একই নামে আরেকটি চলচ্চিত্র নির্মাণ করেন। ২০১২ সালে হিন্দি চ্যানেল দূরদর্শন ২৬ পর্বের একটি টেলিভিশন ধারাবাহিক সম্প্রচার করে, যার প্রযোজক ছিলেন গার্গি সেন এবং পরিচালক ছিলেন সোমনাথ সেন।
কাজী আনোয়ারা মনসুর
'''ড. কাজী আনোয়ারা মনসুর''' হলেন বাংলাদেশের একজন প্রখ্যাত শিক্ষাবিদ ও সমাজকর্মী। নারী শিক্ষায় অনন্য সাধারণ অবদানের জন্য ১৯৯৯ সালে তাকে “বেগম রোকেয়া পদক” প্রদান করা হয়।
জন্ম ও পারিবারিক পরিচিতি
“মনসুর মিডিয়া” উদ্ভাবক অধ্যাপক ডাঃ কাজী আবুল মনসুর তার স্বামী এবং ফটো সাংবাদিক ড. শহিদুল আলম তার পুত্র।
শিক্ষাজীবন
তিনি কলকাতার লেডি ব্র্যাবোর্ন কলেজে শিক্ষা লাভের পর ১৯৮০ সালে ঢাকা হতে ডক্টরেট ডিগ্রী অর্জন করেন।
কর্মজীবন
১৯৫৭ সালের ২১ জানুয়ারি মাত্র ১৪ জন শিক্ষার্থী নিয়ে তিনি “আজিমপুর কিন্ডার গার্টেন স্কুল” প্রতিষ্ঠা করেন, যা পরবর্তীতে “অগ্রণী স্কুল এন্ড কলেজ, ঢাকা” নামে পরিচিতি লাভ করে এবং তিনি এখানে একাধারে ৩০ বছর যুক্ত থেকে এদেশে নারী শিক্ষার প্রসারে অনন্য অবদান রাখেন। ১৯৬৯ সালে কবি সুফিয়া কামালের নেতৃত্বে প্রগতিশীল নারী সংগঠন গড়ে তোলার সময় তিনিও অংশগ্রহণ করেন। তিনি বাংলাদেশ শিশু একাডেমির চেয়ারপার্সন হিসেবে দায়িত্ব পালন করেন।
পুরস্কার ও সম্মাননা
১৯৯৯ সালে সমাজ ও নারীর ক্ষমতায়নে অবদানের স্বীকৃতি হিসেবে বাংলাদেশ সরকার কর্তৃক প্রদত্ত “বেগম রোকেয়া পদক” প্রদান করা হয় তাকে।
আসামের লোকসভা কেন্দ্রসমূহের তালিকা
লোকসভা হল ভারতীয় সংসদর নিম্ন সদন বা নিম্নকক্ষ, এর সদস্যগণকে সাংসদ বলে (MP)। প্রতিজন সাংসদ একটি নির্দিষ্ট ভৌগোলিক সমষ্টির প্রতিনধিত্ব করে। লোকসভার সদস্যগণকে ভারতীয় ভোটাধিকারপ্রাপ্ত নাগরিকগণ নির্বাচিত করে। ভারতীয় সংবিধান অনুসারে লোকসভাতে সর্বাধিক ৫৫২ জন সদস্য থাকতে পারে। এর ৫৩০ জনকে ভারতএর রাজ্যের ভোট ও ২০ জনকে কেন্দ্রীয় শাসিত প্রদেশএর ভোট নির্বাচিত করে, বাকী দুজনকে ভারতের রাষ্ট্রপতি মনোনীত করে, এই দুজন এংলো-ইন্ডিয়ান মূলের হয়। প্রতি জন লোকসভার সদস্যই তাঁর সমষ্টিকে লোকসভায় প্রতিনধিত্ব করে। প্রত্যেক লোকসভার কায্যর্কাল পাঁচ বছর। বর্তমান লোকসভায় ৫৪৫ জন সদস্য আসে।
জৈনসার ইউনিয়ন
জৈনসার ইউনিয়ন হলো বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী জৈনসার ইউনিয়নের মোট জনসংখ্যা ১৬,৬৬০ জন। এদের মধ্যে ৮,৬২৯ জন পুরূষ এবং ৮,০৩১ জন মহিলা।
ইতিহাস
ব্রিটিশ শাসনামলের আনুমানিক ১৯৪৩ সালে প্রথম মুন্সীগঞ্জ মহকুমার অধীনে বর্তমান জৈনসার ১০টি গ্রাম নিয়ে জৈনসার ইউনিয়ন গঠিত হয়। ঐ সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবি ঘোষণা করা হয়।
শিক্ষা
ইউনিয়নের শিক্ষার হার - ৫৫%। ইউনিয়নে প্রাথমিক বিদ্যালয় ৯টি, মাধ্যমিক বিদ্যালয় ১টি ও ৩টি মাদ্রাসা রয়েছে।
আল বাদিয়াহ
আল-বাদিয়াহ (ٱلْبَدِيَة) বা আল-বিদাহ ( ٱلْبِدْيَة ) হল সংযুক্ত আরব আমিরাতের ফুজাইরাহ আমিরাতের একটি বসতি। ১৫ শতকের আগের একটি ঐতিহাসিক মসজিদের নামে স্থানটির নামও একই। যেটি দেশের প্রাচীনতম মসজিদ গুলোর মধ্যে অন্যতম।
হেভিওয়েট মিজান
হেভিওয়েট মিজান বৃন্দাবন দাস রচিত ও সাগর জাহান পরিচালিত ৭ পর্বের একটি টেলিভিশন ধারাবাহিক। মূল চরিত্রে ছিল চঞ্চল চৌধুরী, জাহিদ হাসান এবং সাজু খাদেম। এটি ২০১৯ সালে ঈদে প্রচারিত হয়।
ব্লাইদের ট্রাগোপ্যান
ব্লাইদের ট্রাগোপ্যান (বৈজ্ঞানিক নাম: Tragopan blythii) (ইংরেজি Blyth's Tragopan বা Grey-bellied Tragopan) Phasianidae পরিবারের Tragopan গণের একটি পাখি।
বিস্তৃতি
এই পাখি শীত, চিরহরিৎ অঞ্চলে থাকতে পছন্দ করে। ভারত, চীন, ভুটান, মায়ানমার পর্যন্ত বিস্তৃত।
বর্তমান অবস্থা এবং সংরক্ষণ
বৈশ্বিক অবস্থা সংকটাপন্ন এবং বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।কেবলমাত্র একটি তালিকায় বাংলাদেশের পাখি বলে উল্লিখিত, তবে অপ্রমাণিত। সবচেয়ে কাছের আবাস ভারতের মিজোরাম ও মায়ানমার।
সুধা জৈন
সুধা জৈন মধ্য প্রদেশ রাজ্যের একজন ভারতীয় রাজনীতিবিদ। তিনি ভারতীয় জনতা পার্টির সদস্য। তিনি সাগর আসন থেকে ১৯৯৩, ১৯৯৮ এবং ২০০৩ সাল পর্যন্ত একটানা মধ্যপ্রদেশ বিধানসভা নির্বাচনে জয়ী হয়েছিলেন। ২০০৭ সালে তিনি মধ্য প্রদেশ সরকারের মন্ত্রীও ছিলেন। ২০০৮ সালের নির্বাচনে তাকে টিকিট বঞ্চিত করা হয়েছিল এবং তৎকালীন জেলা বিজেপি সভাপতি শৈলেন্দ্র জৈনকে টিকিট দেয়া হয়েছিল।
নাজনীন হাসান চুমকি
নাজনীন হাসান চুমকি একজন বাংলাদেশী চলচ্চিত্র অভিনেত্রী, পরিচালক। তিনি ২০০৬ সালে ঘানি চলচ্চিত্রের জন্য জাতীয় চলচ্চিত্র পুরস্কার লাভ করেন। তার অন্য চলচ্চিত্রের মধ্যে লালন উল্লেখ্যযোগ্য।
প্রাথমিক জীবন
চুমকি চুয়াডাঙ্গায় তার প্রাথমিক জীবন অতিবাহিত করেন। সেখানে অরিন্দম সাংস্কৃতিক সংগঠনের সাথে জড়িত ছিলেন। ১৯৯২ সালে তিনি মঞ্চে অভিনয় শুরু।
কর্মজীবন
নাটক ছাড়াও চুমকি একাধিক চলচ্চিত্রে অভিনয় করেছেন।
পুরস্কার
জাতীয় চলচ্চিত্র পুরস্কার
মেরিল-প্রথম আলো পুরস্কার
ফ্র্যাঙ্ক ওয়াটার্স (অভিনেতা)
ফ্র্যাঙ্ক ওয়াটার্স (১৯১৫-১৯৭২) ছিলেন একজন অস্ট্রেলীয় অভিনেতা। তিনি অ্যাডিলেডের বাসিন্দা ছিলেন এবং অস্ট্রেলিয়ান থিয়েটার, বেতার, টিভি এবং চলচ্চিত্রে ব্যাপকভাবে কাজ করেছেন।
মোহন লাল ঝিকরাম
মোহন লাল ঝিকরাম (১ আগস্ট ১৯১৯, দিন্দোরি, মণ্ডলা - ৬ জুন ২০১০) মধ্য প্রদেশের ভারতীয় জাতীয় কংগ্রেসের নেতা ছিলেন। তিনি মণ্ডলা (লোকসভা কেন্দ্র) প্রতিনিধিত্বকারী লোকসভার সদস্য হিসাবে দায়িত্ব পালন করেছিলেন। তিনি অষ্টম, নবম এবং দশম লোকসভায় নির্বাচিত হয়েছিলেন।
মধ্যপাড়া ইউনিয়ন, সিরাজদিখান
মধ্যপাড়া ইউনিয়ন বাংলাদেশের মুন্সীগঞ্জ জেলার অন্তর্গত সিরাজদিখান উপজেলার একটি ইউনিয়ন।
ভৌগোলিক উপাত্ত
মধ্যপাড়া ইউনিয়নের আয়তন- ২০৫৫ একর। গ্রাম - ৯ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী মধ্যপাড়া ইউনিয়নের মোট জনসংখ্যা ১৩৬৮৭ জন। এদের মধ্যে ৬৮২৫ জন পুরূষ এবং ৬৮৬২ জন মহিলা।
শিক্ষা
প্রাথমিক বিদ্যালয় - ৮ টি
মাধ্যমিক বিদ্যায় - ১ টি
পৃথিবীর ভবিষ্যৎ
thumb|278x278px|alt=A dark gray and red sphere representing the scorched Earth lies against a black background to the right of an orange circular object representing the Sun|[[সূর্য লোহিত দানব পর্যায়ে আসার পর ঝলসিত পৃথিবীর চিত্র, এখন থেকে প্রায় ৭০০ কোটি বছর পূর্বে।]]
পৃথিবীর জৈবিক ও ভূতাত্ত্বিক ভবিষ্যৎ কি হবে তা কিছু দীর্ঘমেয়াদি প্রভাবের উপর ভিত্তি করে নির্ণয় করা যেতে পারে। এর মধ্যে রয়েছে পৃথিবী পৃষ্ঠের রসায়ন, গ্রহের অভ্যন্তরের শীতলীকরণের হার, সৌরজগতের অন্যান্য বস্তুর সাথে মহাকর্ষীয় মিথস্ক্রিয়া এবং সৌর দীপ্তির ক্রম বৃদ্ধি। এই ভবিষ্যৎ নির্ণয়ে একটি অনিশ্চিত বিষয় হল মানব সৃষ্ট প্রযুক্তির চলমান প্রভাব, যেমন জলবায়ু প্রকৌশল, যা গ্রহটিতে ব্যাপক পরিবর্তন সাধন করতে পারে। বর্তমান প্রযুক্তির কারণে হোলসিন বিলুপ্তি হচ্ছে এবং এর প্রভাব পাঁচ মিলিয়ন বছর পর্যন্ত স্থায়ী হতে পারে। প্রযুক্তি মানবতার বিলুপ্তির কারণ হতে পারে, যা ধীরে ধীরে ধীরগতি সম্পন্ন বিবর্তনীয় গতিতে ফিরে যাবে এবং তা সম্পূর্ণ দীর্ঘমেয়াদী প্রাকৃতিক প্রক্রিয়ার মাধ্যমে ঘটবে।
পরিণতি
মহাবিশ্ব সম্প্রসারণশীল বা প্রসারণশীল। এই মহাবিশ্ব কি চিরকালই সম্প্রসারিত হতে থাকব? এটা নির্ভর করে মহাবিশ্বে কি পরিমাণ পদার্থ রয়েছে এবং কত দ্রুত তা প্রসারিত হচ্ছে। মহাবিশ্বের পরিণতি সম্পর্কে তিন রকমের ধারণা করা যায়।
বাভারিয়া মূর্তি
থাম্ব|বাভারিয়া ভাস্কর্য এবঙ্গি সিঙ্গঙ্ঘ ২০০১-২০০২ সালে নতুন করে নির্মানের পরে থাম্ব|এরিয়াল ছবিতে বাভারিয়া মনুমেন্ট (২০০৯) ১৯শ শতকের ব্রোঞ্জ ও বালু-কাস্টে নির্মিত একটি ভাস্কর্যের নাম বাভারিয়া । ভাস্কর্যটি দক্ষিণ জার্মানির মিউনিখে অবস্থিত। নারীর আদলে নির্মিত এই ভাস্কর্যটি বাভারিয়ার শক্তি, সামর্থ্য ও যশকে প্রদর্শন করে।
গঠন
ভাস্কর্যটির সাথে একটি সিঁড়ি ও হল অব ফেম সঙ্গিযুক্ত। রাজা লুডভিগ প্রথম দ্বারা আয়োজিত একটি প্রতিযোগিতার মাধ্যমে এর নকশা নির্বাচন করা হয়। ১৮৪৪ সাল থেকে ১৮৫০ সাল সময়কালে এটি নির্মিত হয়। ধ্রুপদী সভ্যতা র  পর্ববর্তী সময়ে সম্পূর্ণ ব্রোঞ্জ আবৃত প্রথম বৃহদাকার ভাস্কর্য। এর বিশাল আকৃতির জন্য কয়েকটি অঙ্গিশে আলাদা ভাবে ভাস্কর্যটি নির্মিত হয়েছে। ভাস্কর্যটি দৈর্ঘ্যে ১৮ দশমিক ৫২ মিটার (৬০ ফুট ৯ ইঞ্চি)। এর ওজন প্রায় ৮৬ দশমিক ৩৬ টন। ভাস্কর্যটির পাদদেশের স্তম্ভটি প্রায় আট দশমিক ৯২ মিটার বা ২৮ ফুট উঁচু।
ইতিহাস
এই ইতিহাস দেখে বড় হওয়া রাজা লুডভিগ ভবিষ্যতের রাজা হিসেবে ঘোষিত হওয়ার পর থেকে "সর্বসেরা জার্মান জাতি" চিন্তায় অনুপ্রাণিত হন। আর এই ধরনের আদর্শ নিয়ে বড় হওয়া লুডভিগ রাজা হওয়ার পর একাধিক প্রকল্প হাতে নেন। এই প্রকল্পগুলোই পরে একে একে বাভারিয়ার জাতীয় স্মৃতিস্তম্ভ হয়ে ওঠে। এই ধরনের জাতীয়তাবাদী চিন্তা থেকে গড়ে তোলা স্মৃতিস্তম্ভের মাঝে আছে দানুবে নদীর দিকে মুখ করে থাকা ভালহালা মন্দির, মিউনিখের হল অব ফেম (১৮৫৩), ১৮৬৩ সালে নির্মিত স্বাধীনতাকক্ষ (Befreiungshalle)। এই সবগুলোই রাজার ব্যক্তিগত অর্থায়নে নির্মিত হয়েছিলো। প্রত্যাশা ছিলো এই স্থাপত্যকলাগুলো জার্মানির নিজস্বতা তুলে ধরবে যদিঅ এই নিয়ে বিতর্ক র্যে যায়।
১৮২৫ সালে বাবার মৃত্যুর পর সিংহাসনে বসা রাজা লুডভিগ গ্রীসের সাথে এক ধরনের আত্মিক সম্পর্কবোধ করতেন। প্রাচীণ গ্রীশ নিয়ে প্রচন্ড রকমের আগ্রহী এই রাজা মিউনিখকে "ইসার নদীর তীরের এথেন্স" হিসেবে গড়ে তুলতে চেয়েছিলেন। লুডভিগের দ্বিতীয় পুত্র অটো ১৮৩২ সালে গ্রীসের রাজা হন।
নির্মান
১৮৩৩ সালে হল অব ফেম নির্মানের জন্য নকশার ধারণআ পেতে রাজা লুডভিগ প্রথম একটি প্রতিযোগিতার আয়োজন করেন। নিজ রাজ্যের রাজধানী মিউনিখে একটি দেশাত্মবোধক স্থাপত্য নির্মানের ইচ্ছে রাজা লুডভিগের বাল্যকাল থেকেই ছিলো। ১৮৩২ সালের মার্চে ফ্রিডরিখ বন গ্যার্টনার, ইয়োসেফ ডানিয়েল অ'মুলার ও ফ্রিডরিখ জিবলান্ডের মতো শিলপীদের আপত্তি থাকা স্বত্তেও সবশেষে লেও ভন ক্লেনযেকে হল অব ফেম এর দায়িত্ব দেয়া হয়। ক্লাসিকাল ধরাণার এত বিশাল মূর্তি আগে কখনো নির্মিত না হওয়াতে রাজা লুডভিগ এই নকশা নিয়ে প্রচন্ড আশাবাদী ছিলেন। এই ব্যাপারে লুডভিগ লিখেন, "নিরো আর আমিই শুধুমাত্র এত বিশাল মূর্তি স্থাপনে সক্ষম" বাম|থাম্ব|220x220পিক্সেল|বাভারিয়া মূর্তি ও হল অব ফেম(Ruhmeshalle)
যখন গিয়েছে ডুবে পঞ্চমীর চাঁদ
নন্দিত কথাসাহিত্যিক হুমায়ূন আহমেদের একটি উপন্যাস হলো যখন গিয়েছে ডুবে পঞ্চমীর চাঁদ। ১৯৯৪ সালে উপন্যাসটি প্রথম প্রকাশিত হয়।
কাহিনী সংক্ষেপ
সেদিন ছিল মিজানের ছোটবেলার বন্ধু অরুণের বিয়ে। রুবার মাথা ব্যথা হওয়ায় সে বিয়েতে না যাওয়ার সিদ্ধান্ত নেয়। দুটি সিডাকসিন এবং একটি প্যারাসিটামল খেয়ে ঘুমাতে যায়। কিন্তু ঘুম একটু গভীর হতেই রুবার মুখে বালিশ চেপে ধরে মিজান। একসময় রুবা মারা যায়।
রুবাকে খুন করার পর নিজেকে শান্ত করার জন্য মিজান কখনো সিগারেট টানতে থাকে এবং ১৯ এর ঘরের নামতা পড়ে নিজেকে পরীক্ষা করে দেখে তার লজিক কতখানি ঠিক আছে। বাথরুম থেকে এসে মিজান দেখতে পায় রুবার শরীরের উপর দেখে তেলাপোকা এসে বসে আসে। সে রুবার শরীরের উপর এরোসল স্প্রে করে।
নিজেকে স্বাভাবিক দেখানোর জন্য মিজান অরুণের বিয়েতে যায় কিন্তু অরুণের বিয়েতে যাওয়ার পর রুবার বাবার সাথে তার দেখা হয়। রুবার বাবা তাকে বলে রুবা তার বাড়িতে গিয়েছে। কথাটা শুনে মিজান চমকে যায়। তবে সে স্বাভাবিক থাকার চেষ্টা করতে থাকে।
রাত ১০ টায় যখন সে বাড়িতে আসে সে দেখতে পায় বাড়ির আলো জ্বলছে এবং রুবা চলাফেরা করছে। একপর্যায়ে সে তার মৃত বাবাকেও দেখতে পায় কিন্তু শেষমেশ সে থানায় ফোন করে তার অপরাধ স্বীকার করে নেয়।
ভানওয়ারলাল জীবন
ভানওয়ারলাল জীবন মধ্য প্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে মধ্যপ্রদেশ বিধানসভায় নরসিংহগড় বিধানসভা কেন্দ্রের প্রতিনিধিত্ব করেছিলেন।
সালিমা সালেহ
সালিমা সালিহ ( আরবি : سالمة صالح ; জন্ম ১৯৪২) একজন ইরাকি ছোট গল্প লেখক, অনুবাদক এবং শিল্পী। তিনি ইরাকের মসুল শহর জন্ম নেন। তিনি তার প্রবন্ধগুলির জন্য সুপরিচিত যা মানবাধিকার, বিশেষ করে নারীদের পক্ষে লিখিত। তিনি "দ্য ইয়ার অফ ক্যান্সার" উপন্যাস এবং "দ্য ট্রান্সফরমেশনস" গল্প সংগ্রহ সহ প্রচুর সাহিত্যকর্ম প্রকাশ করেছেন। তিনি "আলেফ বা" এবং "আল-শাবাব" পত্রিকার জন্য লিখেছিলেন, এবং ছোট আরবি গল্পের জন্য "আল-মুলতাকা পুরস্কার" কমিটির অন্যতম সদস্য হিসেবে মনোনীত হয়েছেন।
শিক্ষা
সালিমা এমন এক পরিবেশে বড় হয়েছেন যা তাকে পড়তে, অন্বেষণ করতে এবং নিজেকে অবাধে প্রকাশ করতে উৎসাহিত করেছিল। তার মা জ্ঞানী ছিলেন এবং এইভাবে, তাকে অনেক ভাষা, ফুল এবং ভেষজের নাম এবং কীভাবে একটি পতিত জমি থেকে বাগান তৈরি করতে হয় তা শিখিয়েছিলেন। তিনিও শিশুদের গল্প বর্ণনা করেছিলেন, যা সালিমার সৃজনশীলতা বিকাশে সহায়তা করেছিল। স্কুলজীবন জুড়ে, সলিমা মারুফ আল-রুসাফি এবং হাফেজ ইব্রাহিম সহ অনেক কবির রচনায় অনুপ্রেরণা পেয়েছিলেন। তিনি শত শত কবিতা মুখস্থ করেছিলেন এবং বেশ কয়েকটি কবিতা প্রতিযোগিতায় অংশ নিয়েছিলেন। তারপরে তিনি বই পড়ার দিকে চলে যান, যেখানে তিনি বিভিন্ন লেখকের জন্য এবং বিভিন্ন ঘরানার জন্য পড়েছিলেন। এই লেখকদের মধ্যে কয়েকজন হলেন মিখাইল নাইমা, আবদুল আজিজ আল-কুসি এবং সিগমুন্ড ফ্রয়েড। তিনি ব্যাপকভাবে পড়েছিলেন এবং প্রতিদিন প্রায় ৩০০ পৃষ্ঠা পর্যন্ত পড়তেন। উনিশ বছর বয়সে সালিমা তার প্রথম গল্প সংকলন প্রকাশ করেন। সালিমাও অভিনয় পছন্দ করতেন এবং উচ্চ বিদ্যালয়ের বছরগুলোতে একটি নাটক লিখেছিলেন, যেখানে তিনি বিপুল সংখ্যক দর্শকের সামনে অভিনয় করেছিলেন।
উচ্চ বিদ্যালয় থেকে স্নাতক হওয়ার পর, সালিমা বাগদাদের ইনস্টিটিউট অফ ফাইন আর্টসে ভর্তি হন, যেখানে তিনি ১৯৬৭ সালে চিত্রকলা এবং সঙ্গীত অধ্যয়ন করেন, যেখানে তিনি ১৯৬৯ সালে বেহালা বাজাতে শিখেছিলেন। তিনি দেড় বছর ধরে সঙ্গীত অধ্যয়ন করেন, যার পরে তিনি সেই সময় বক্তৃতার অনিয়মের কারণে বন্ধ হয়ে যান, সেইসাথে প্রতিষ্ঠানের নতুন ক্যাম্পাসে পৌঁছাতে অক্ষম হন। ষাটের দশকে সালিমা বাগদাদ বিশ্ববিদ্যালয়ে আইন অধ্যয়ন শেষ করেন এবং দুটি নাটক লিখেছেন, যার মধ্যে একটিতে তিনি অভিনয় করেন এবং টেলিভিশনে প্রদর্শিত হয়। উপরন্তু, ১৯৮৬ সালে, তার থিসিস "সামাজিক মিডিয়া উন্নয়নে গ্লোবাল ট্রেন্ডস" এর জন্য লিপজিগ বিশ্ববিদ্যালয় থেকে সাংবাদিকতায় ডক্টরেট ডিগ্রী অর্জন করেন, । "
কর্মজীবন
বাগদাদ বিশ্ববিদ্যালয়ে অধ্যয়নরত অবস্থায় সালিমা সাংবাদিকতার ক্ষেত্রে বেশ কয়েকটি পদে অধিষ্ঠিত ছিলেন এবং ১৬ বছর ধরে এই ক্ষেত্রে কাজ চালিয়ে যান; যথা, ১৯৬১ সাল থেকে ১৯৭৭ সাল পর্যন্ত। তিনি স্বাধীনতা, নারীদের অধিকার রক্ষা এবং মুক্তির জন্য তাদের আর্তনাদ সম্পর্কে লিখেছিলেন। ১৯৬৮ সালে তিনি "আলেফ বা" ম্যাগাজিনের লেখক এবং এক বছর পর আল-শাবাব ম্যাগাজিনের জন্য নিযুক্ত হন। উপরন্তু, সালিমা সামাজিক সাংবাদিকতার বেশ কয়েকটি নৈতিকতা প্রতিষ্ঠায় অবদান রেখেছিলেন।
এরপর তিনি সাহিত্যিক কথাসাহিত্য এবং ছোটগল্প রচনায় বিশেষীকরণ করেন, যার কিছু সাহিত্য পত্রিকায় প্রকাশিত হয় এবং তার কিছু সংক্ষিপ্ত সাহিত্যকর্ম আল-কান্দিল পত্রিকায় প্রকাশিত হয়, অন্যগুলো রেডিওতে সম্প্রচারিত হয়। তিনি শিশু এবং তরুণদের জন্য কাল্পনিক এবং বাস্তব তথ্যভিত্তিক রচনা লিখেছেন। ছোট গল্পে বিশেষজ্ঞ হওয়ার অন্যতম কারণ ছিল সেই সময় প্রকাশনা সংস্থার অভাব, যা পরবর্তীতে সাহিত্যের এই ফর্মের সমৃদ্ধিকে বিপন্ন করে, নির্দিষ্টভাবে। এর অর্থ ছিল যে সংবাদপত্র সাহিত্য প্রকাশ এবং প্রচারের জন্য একমাত্র দায়ী ছিল। এছাড়াও, পাঠকরা তাদের অবসর সময় সাহিত্যিক গ্রন্থগুলি পড়তে পছন্দ করতেন যা চরিত্রগতভাবে দৈর্ঘ্যে সংক্ষিপ্ত ছিল। যখন সালিমা লিখতে শুরু করেন, তিনি তার গল্পগুলি প্রকাশ করার জন্য ঐতিহ্যবাহী বিন্যাসগ্রহণ করেন, যা একটি ভূমিকা, শরীর এবং উপসংহার নিয়ে গঠিত। পরে তিনি দার্শনিক লেখায় স্থানান্তরিত হন, এবং তার প্রথম গল্প সংকলন "রূপান্তর" প্রকাশ করেন, যদিও সেই সময় এই ঘরানার লেখকদের লেখার উপর বিধিনিষেধ আরোপ করা হয়েছিল। ২০১৬ সালে, সালিমা কে সংক্ষিপ্ত আরবি গল্প কমিটির জন্য "আল-মুলতাকা পুরস্কার" এর সদস্য হিসেবে নিযুক্ত করা হয়, ডঃ লুয়াই হামজাহ এর অবসরের চিঠি পাওয়ার পরপরই তার শারীরিক অবস্থার অবনতির কারণে তার পদ থেকে পদত্যাগের কথা উল্লেখ করে।
সালিমা তার কাজগুলি ইংরেজি, জার্মান, স্প্যানিশ, ফার্সি এবং মালায়ালাম সহ বেশ কয়েকটি ভাষায় অনুবাদ করেছেন, পাশাপাশি জার্মান থেকে আরবিতে বেশ কয়েকটি বই অনুবাদ করেছেন।
শরীফ উদ্দিন আহমেদ
শরীফ উদ্দিন আহমেদ (জন্ম: ১১ জানুয়ারি ১৯৪৫) একজন বাংলাদেশী ইতিহাসবিদ। ঢাকার ইতিহাস নিয়ে গবেষণার জন্য পরিচিতি রয়েছে তার। তিনি বাংলাদেশ জাতীয় জ্ঞানকোষ বাংলাপিডিয়ার প্রথম সংস্করণের সম্পাদনা পরিষদের অন্যতম সদস্য এবং বাংলাদেশ এশিয়াটিক সোসাইটি থেকে রাজধানী ঢাকার ৪০০ বছর পূর্তি উপলক্ষ্যে প্রকাশিত ঢাকা বিষয়ক ২১টি বইয়ের প্রধান সম্পাদক। তিনি বাংলাদেশ ইতিহাস সমিতির সভাপতি ছিলেন। বর্তমানে তিনি ইতিহাস একাডেমি এবং বাংলাদেশ আরকাইভস অ্যান্ড রেকর্ডস ম্যানেজমেন্ট সোসাইটির (বারমস) সভাপতি হিসেবে দায়িত্ব পালন করছেন।
প্রারম্ভিক জীবন ও শিক্ষা
শরীফ উদ্দিন আহমেদ ১৯৪৫ সালের ১১ জানুয়ারি দিনাজপুরে জন্মগ্রহণ করেন।
তিনি ঢাকা বিশ্ববিদ্যালয়ের ইতিহাস বিভাগ থেকে ১৯৬৪ সালে স্নাতক (সম্মান) এবং ১৯৬৫ সালে স্নাতকোত্তর ডিগ্রি লাভ করেন। তিনি অক্সফোর্ড বিশ্ববিদ্যালয় থেকে ১৯৭২ সালে ইতিহাসে বি.লিট এবং লন্ডন বিশ্ববিদ্যালয়ের স্কুল অব ওরিয়েন্টাল এন্ড আফ্রিকান স্টাডিজ থেকে ১৯৭৮ সালে ঢাকার ইতিহাস-এর উপর পিএইচ.ডি ডিগ্রি অর্জন করেন।
কর্মজীবন
শরীফ উদ্দিন আহমেদ ১৯৬৬ সালে ঢাকা বিশ্ববিদ্যালয়ের ইতিহাস বিভাগে প্রভাষক হিসেবে শিক্ষকতা জীবন শুরু করেন। তিনি ১৯৮৮ সালে একই বিভাগের সহকারী অধ্যাপক, ১৯৮৯ সালে সহযোগী অধ্যাপক এবং ১৯৯৫ সালে অধ্যাপক পদে পদোন্নতি লাভ করেন। ২০১১ থেকে ২০১৪ সাল পর্যন্ত তিনি সংখ্যাতিরিক্ত অধ্যাপক ও অনারারি অধ্যাপক হিসেবেও দায়িত্ব পালন করেন। ২০১৫ সালে তিনি নর্থ সাউথ বিশ্ববিদ্যালয়ের ইতিহাস ও দর্শন বিভাগে যোগদান করেন এবং বিভাগটির সভাপতি হিসেবেও দায়িত্ব পালন করেন।
কর্মজীবনে অধ্যাপনা ও গবেষণার পাশাপাশি তিনি ঢাকা বিশ্ববিদ্যালয়ের হাজী মুহম্মদ মুহসীন হলের সহকারী হাউস টিউটর, উচ্চতর মানববিদ্যা গবেষণা কেন্দ্রের পরিচালক, একাডেমিক কাউন্সিলের সদস্য, নর্থ সাউথ বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেন।
শরীফ উদ্দিন আহমেদ বাংলাদেশ এশিয়াটিক সোসাইটির যুগ্ম-সম্পাদক ও সহ-সভাপতি এবং বাংলাদেশ ইতিহাস সমিতির সাধারণ সম্পাদক ও সভাপতি ছিলেন।
বর্তমানে তিনি ইতিহাস একাডেমি এবং বাংলাদেশ আরকাইভস অ্যান্ড রেকর্ডস ম্যানেজমেন্ট সোসাইটির (বারমস) সভাপতি হিসেবে দায়িত্ব পালন করছেন।
গবেষণাকর্ম ও প্রকাশনা
শরীফ উদ্দিন আহমেদ এর পিএইচডি অভিসন্দর্ভ ১৯৮৬ সালে লন্ডনের কার্জন প্রেস থেকে ‘ঢাকা—এ স্টাডি ইন আরবান হিস্ট্রি অ্যান্ড ডেভেলপমেন্ট, ১৮৪১-১৮৮৫’ শিরোনামে (ইংরেজি ভাষায়) বই আকারে প্রকাশিত হয়। জাতীয় ও আন্তর্জাতিক জার্নালে তার উল্লেখযোগ্য সংখ্যক প্রবন্ধ প্রকাশিত হয়েছে। তিনি বাংলাদেশ জাতীয় জ্ঞানকোষ বাংলাপিডিয়ার প্রথম সংস্করণের সম্পাদনা পরিষদের অন্যতম সদস্য, বঙ্গভবন প্রেস উইং কর্তৃক প্রকাশিত ‘বঙ্গভবনের শতবর্ষ ১৯০৫-২০০৫’ শীর্ষক গ্রন্থের প্রধান সমন্বয়ক, বাংলাদেশ এশিয়াটিক সোসাইটি থেকে রাজধানী ঢাকার ৪০০ বছর পূর্তি উপলক্ষ্যে প্রকাশিত ঢাকা বিষয়ক ২১টি বইয়ের প্রধান সম্পাদক। এছাড়া তিনি এশিয়াটিক সোসাইটির জার্নালের সম্পাদক হিসেবেও দায়িত্ব পালন করেন।
জগন্নাথ বিশ্ববিদ্যালয়ের ইসলামের ইতিহাস ও সংস্কৃতি বিভাগের শিক্ষক মোহাঃ খালেদ সাইফুল্লাহ জগন্নাথ ইউনিভার্সিটি জার্নাল অব আর্টস এ প্রকাশিত নগর ইতিহাসবিদ ও ঢাকা নগরের ইতিহাসচর্চাঃ পাকিস্তান ও বাংলাদেশ আমল শীর্ষক এক গবেষণা প্রবন্ধে ঢাকার ইতিহাস গবেষণায় ইতিহাসবিদ শরীফ উদ্দিন আহমেদের অবদান উল্লেখ করে লেখেন,
ঢাকা শহরের ইতিহাসে পেশাদার নগর ঐতিহাসিকের দৃষ্টিকোণ থেকে যারা ঢাকা শহরের ইতিহাস লিখেছেন তাঁদের মধ্যে প্রথম হলেন শরীফ উদ্দিন আহমেদ। তিনিই প্রথম ব্যক্তি যিনি ঢাকা শহরের ইতিহাসের ওপর প্রথম পি.এইচ.ডি ডিগ্রি অর্জন করেন। তিনি ঢাকা বিশেষজ্ঞ হিসেবে ঢাকা শহরের ইতিহাস চর্চায় নতুন মাত্রা যোগ করেন।
শরীফ উদ্দিন আহমেদ রচিত, সম্পাদিত, যৌথভাবে সম্পাদিত এবং প্রধান সম্পাদক হিসেবে সম্পাদিত উল্লেখযোগ্য গ্রন্থের মধ্যে রয়েছে:
পুরস্কার ও সম্মাননা
শিক্ষা ও গবেষণা ক্ষেত্রে অবদানের জন্য তিনি বহু পুরস্কার ও সম্মাননা লাভ করেছেন। এরমধ্যে উল্লেখযোগ্য:
সদস্যপদ
শরীফ উদ্দিন আহমেদ বাংলাদেশ ইতিহাস সমিতি, ইতিহাস একডেমি এবং বাংলাদেশ এশিয়াটিক সোসাইটিসহ বিভিন্ন বিদ্বৎসমাজের সদস্য।
উইলিয়াম মিল্টন
স্যার উইলিয়াম হেনরি মিল্টন (William Milton; জন্ম: ৩ ডিসেম্বর, ১৮৫৪ - মৃত্যু: ৬ মার্চ, ১৯৩০) বাকিংহামশায়ারের লিটল মার্লো এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। এছাড়া, ম্যাশোনাল্যান্ডের তৃতীয় প্রশাসকের দায়িত্ব পালন করেছেন উইলিয়াম মিল্টন।
রাগবি খেলায় বেশ সুদক্ষ ছিলেন ও ইংল্যান্ডের পক্ষে রাগবি খেলায় অংশ নিয়েছেন। ক্রিকেটে দক্ষিণ আফ্রিকার পক্ষাবলম্বন করেন। দক্ষিণ আফ্রিকার ক্রিকেটের ইতিহাসে দ্বিতীয় টেস্ট অধিনায়কত্ব করেন তিনি।
প্রারম্ভিক জীবন
বাকিংহামশায়ারের লিটল মার্লো এলাকায় উইলিয়াম হেনরি মিল্টনের জন্ম। মার্লবোলা কলেজে পড়াশোনা করেছেন তিনি। ১৮৭৪ ও ১৮৭৫ সালে ইংল্যান্ডের পক্ষে রাগবি খেলায় অংশগ্রহণ করেন তিনি। এরপর দক্ষিণ আফ্রিকায় অভিবাসিত হন। ১৮৭৮ সাল থেকে কেপ টাউনে বসবাস করতে থাকেন। ১৮৭০-এর দশকের শেষদিকে উইনচেস্টার কলেজ ফুটবল দলের বিপক্ষে বেশ জনপ্রিয়তা অর্জন করেছিল। মিল্টন ভিলেজার্স ক্লাবে যোগ দেন। রাগবি খেলার কারণে কেপ টাউন ছাড়া সর্বত্র ফুটবলে প্রভাব পড়তে শুরু করে। এমনকি উইনচেস্টারের খেলায়ও রাগবির কারণে পরিত্যক্ত হয়।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যানের দায়িত্বে ছিলেন। এছাড়াও ডানহাতে বোলিংয়ে পারদর্শীতা দেখিয়েছেন উইলিয়াম হেনরি মিল্টন।
আন্তর্জাতিক ক্রিকেট
১২ মার্চ, ১৮৮৯ তারিখে নিজ জন্মভূমি ইংল্যান্ডের বিপক্ষে টেস্ট অভিষেক ঘটে উইলিয়াম মিল্টনের। ১৮৮৮-৮৯ মৌসুমে পোর্ট এলিজাবেথে দক্ষিণ আফ্রিকা দলের ইতিহাসের প্রথম টেস্টে অংশ নেন তিনি।
পরের খেলায় কেপ টাউনে দ্বিতীয় টেস্টে দলের অধিনায়কের দায়িত্ব পালন করেন। তিনি প্রথম টেস্টের দায়িত্ব পালনকারী অধিনায়ক ওয়েন ডানেলের স্থলাভিষিক্ত হন। এরপর ১৮৯১-৯২ মৌসুমে নিজস্ব তৃতীয় ও চূড়ান্ত খেলায় কেপ টাউন টেস্টে অধিনায়কত্ব করেন। সর্বমোট তিনটি প্রথম-শ্রেণীর খেলায় অংশ নিয়েছেন। দুইটি ওয়েস্টার্ন প্রভিন্স ও অন্যটি কেপ টাউন ক্লাবসের পক্ষে খেলেন।
প্রশাসকত্ব
এরপর ম্যাশোনাল্যান্ডে চলে যান ও বন্ধু সেসিল জন রোডসের প্রভাবে ২৪ জুলাই ১৮৯৭ থেকে ২৪ জানুয়ারি, ১৯০১ তারিখ পর্যন্ত ম্যাশোনাল্যান্ডের তৃতীয় প্রশাসকের দায়িত্ব পালন করতে থাকেন। ১৯০১ তারিখে গৃহীত সিদ্ধান্ত বাস্তবায়নে ম্যাশোনাল্যান্ড ও মাতাবেলেল্যান্ডকে একত্রিত করা হয় যা তিন বছর পূর্বেই ঠিক করা হয়েছিল। এরফলে পুরো দক্ষিণ রোডেশিয়ার প্রশাসক মনোনীত হন তিনি। ৬০ বছর বয়সে ১৯১৪ সালে কর্মজীবন থেকে অবসর গ্রহণ করেন উইলিয়াম মিল্টন। ১৯২২ সালে বুলাওয়ের সর্ববৃহৎ বিদ্যালয়ের নাম পরিবর্তিত হয়ে তার সম্মানার্থে মিল্টন হাই স্কুল নামকরণ হয়।
ব্যক্তিগত জীবন
ব্যক্তিগত জীবনে বিবাহিত মিল্টন তিন সন্তানের জনক ছিলেন। সেসিল ও জাম্বো মিল্টন নামীয় সন্তানদ্বয় ছিল ইংল্যান্ডের পক্ষে রাগবি খেলায় অংশ নিয়েছেন। অন্য সন্তান নোয়েল অক্সফোর্ড বিশ্ববিদ্যালয়ের পক্ষে খেলেছেন। ৭৫ বছর বয়সে ফ্রান্সের কানে উইলিয়াম মিল্টনের দেহাবসান ঘটে।
ইরফান ইলাহী
ইরফান ইলাহি (জন্ম ২৩ সেপ্টেম্বর ১৯৯৫) একজন পাকিস্তানি ক্রিকেটার । ২০১৪ সালে,১২ অক্টোবর অনুষ্ঠিত ২০১৪-১৫ মৌসুমের কায়েদ-ই-আজম ট্রফিতে খান রিসার্চ ল্যাবরেটরিজের হয়ে প্রথম-শ্রেণীর ক্রিকেটে অভিষেক করেন। সেপ্টেম্বর, ২০১৮ সালে ২০১৮-১৯ কায়েদ-ই-আজম ওয়ানডে কাপে সুই নর্দান গ্যাস পাইপলাইনস লিমিটেডের পক্ষে হয়ে  লিস্ট এ ক্রিকেটে আত্মপ্রকাশ ঘটে।
পরবাসিনী
পরবাসিনী স্বপন আহমেদ পরিচালিত ২০১৭ সালের বাংলাদেশী বৈজ্ঞানিক কল্পকাহিনি নির্ভর চলচ্চিত্র। চলচ্চিত্রটিতে ফ্রান্স, জার্মানি ও ইতালির কয়েকজন শিল্পী অভিনয় করবেন। চলচ্চিত্রটি বিশ্বব্যাপী মুক্তি দেয়ার সম্ভাবনা আছে। বাংলাদেশের চলচ্চিত্রের ইতিহাসের দীর্ঘ পরিক্রমার সর্বশেষ সংযোজন, দেশের প্রথম বৈজ্ঞানিক কল্পকাহিনি ভিত্তিক ছবি "পরবাসিনী"। ২০১৫ সালের শেষ নাগাদ মুক্তির প্রতীক্ষায় থাকা ছবিটি এখন পর্যন্ত বাংলাদেশের সবচেয়ে ব্যয়বহুল চলচ্চিত্র।
কাহিনি
সময়টা ২১১৫। বাঙালী প্রত্নতত্ত্ববিদ চর্যাপদ সেন তার মেয়ে রি সেন কে সাথে নিয়ে আসেন ধবংসপ্রাপ্ত ঢাকা এবং কলকাতা শহরে। ১০০ বছর আগের এলিয়েনদের আক্রমণের পর শহর দুটিকে পুনঃআবিষ্কার করা। এরমধ্যে মহাশূন্যে পাঠানোর ৩৭ বছর পর বাংলাদেশ স্পেস রিসার্চ এ্যাসোসিয়েশন (বিএসআরএ) একটি বেতার তরঙ্গের জবাব আসল। ১১০ সেকেন্ডের একটি স্বল্পদৈর্ঘ্যের বেতার তরঙ্গ বার্তা রেকর্ড করা হল। বিএসআরএ ঘোষণা করে বসল ,এলিয়েনদের একটি বিরাট মহাকাশযান পৃথিবীর দিকে এগিয়ে আসছে। তারপর এক ঝড়ের রাতে এলিয়েনরা হিলিয়াম-৩ ও হিলিয়াম-৪ সংগ্রহের জন্য মাধবপুর পারমাণবিক বিদ্যুৎকেন্দ্রে আক্রমণ করে। কিন্তু তাদের বাঁধা দিতে এগিয়ে এল বাংলাদেশ স্পেশাল ফোর্সেস (বিএসএফ)। "পৃথিবীর এই ক্রান্তিকালে এসে কি করবে ভেবে দেখ; বাঁচতে হলে জেনে নেও, নয়তো অতলে তলিয়ে যাও।"
শুটিং
ছায়াছবির নিম্নলিখিত অবস্থানে শুটিং হয়েছিল:
বিপণন
প্রথমে ২০১৩ সালের ১১ জুলাই তাদের অফিসিয়াল ইউটিউবে চলচ্চিত্রটির নির্মাতা প্রকাশ করা হয়।
এম SIB দ্বারা পরিকল্পিত পরবাসিনীর দ্বিতীয় মোশন গ্রাফিক্স টিজার ৩০ অক্টোবর ২০১৩ তে মুক্তি পায়।
স্কট মাইকেলসন
স্কট মাইকেলসন (জন্ম ১২ সেপ্টেম্বর ১৯৬৮) একজন অস্ট্রেলীয় অবসরপ্রাপ্ত অভিনেতা এবং প্রতিভা ব্যবস্থাপক, যিনি ব্র্যাড উইলিস -এর নেইবার্সে অভিনয়ের জন্য সবচেয়ে বিখ্যাত। তিনি বেঞ্জামিন গ্রান্ট মিচেলের কাছ থেকে চরিত্রটি নিয়েছিলেন, যিনি অতিথি চরিত্রে ছিলেন এবং পরে এক বছরেরও বেশি সময় ধরে ব্র্যাডের চাচাতো ভাই ক্যামেরন হাডসনের ভূমিকায় অভিনয় করেছিলেন।
ইয়াসিন আদলি
ইয়াসিন আদলি (জন্ম: ২৯ জুলাই ২০০০) হলেন একজন আলজেরীয় ফুটবলার যিনি বর্তমানে একজন মিডফিল্ডার হিসেবে ইতালির পেশাদার ফুটবলের শীর্ষ স্তর সেরিয়ে আ-এর ক্লাব এসি মিলানের হয়ে খেলেন।
প্যারিস সেইন্ট-জার্মেইন
২০১৮ সালের ১৯শে মে, ফরাসি ঘরোয়া লিগ লিগ ওয়ান-এর মৌসুমের ফাইনাল ম্যাচে আরেক ফরাসি ক্লাব কায়েন-এর বিপক্ষে হওয়া ম্যাচের মাঠে নামার মধন্য দিয়ে আদলি একজন পেশাদার ফুটবলার হিসেবে অভিষিক্ত হন। ঘরের বাইরের মাঠে ০-০ গোলে ড্র হওয়া খেলাটিতে তিনি ৮৩তম মিনিটে মাঠে নামেন, উক্ত ম্যাচটিতে তিনি তার সতীর্থ ক্রিস্টোফার এনকুনকু-এর বদলে মাঠে নামেন।
এসি মিলান
২০২১ সালের ৩১ আগস্ট আদলি আনুষ্ঠানিকভাবে ৫ বছরের চুক্তিতে ইতালির ক্লাব এসি মিলানে যোগ দেন।
আন্তর্জাতিক খেলোয়াড়ী জীবন
ইয়াসিনের জন্ম ফ্রান্সে এবং তিনি আলজেরীয় বংশধর। আদলি ফ্রান্স দলের একজন কিশোর আন্তর্জাতিক ফুটবলার, এবং তিনি ২০১৭ ইউয়েফা ইউরোপিয়ান অনূর্ধ্ব-১৭ চ্যাম্পিয়নশিপ এবং ২০১৭ ফিফা অনূর্ধ্ব-১৭ বিশ্ববাপ-এ ফ্রান্স অনূর্ধ্ব-১৭ ফুটবল দল-এর হয়ে ফরাসিদের প্রতিনিধিত্ব করেছেন।
সোয়াম জোগা
সোয়াম জোগা ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার কন্টা বিধানসভা কেন্দ্রের প্রতিনিধিত্ব করেছিলেন।
ফাসিয়াতলা
ফাসিয়াতলা হলো বাংলাদেশের মাদারীপুর জেলার কালকিনি উপজেলায় অবস্থিত একটি গ্রাম। গ্রামটি ঢাকা থেকে ৩৫০ কিমি দক্ষিণে অবস্থিত।
চপ সকি চুকস
চপ সকি চুকস (Chop Socky Chooks) ব্রিটিশ-কানাডিয়ান একটি অ্যানিমেটেড টিভি ধারাবাহিক যা সার্জিও ডেলফিনো, কার্টুন নেটওয়ার্ক জন্য নির্মাণ করেন। এটি ১৬ মার্চ ২০০৮ এ প্রথম প্রদর্শিত হয়।
তেরো উপনিবেশ
তেরো উপনিবেশ (তেরো ব্রিটিশ উপনিবেশ এবং তেরো আমেরিকান উপনিবেশ নামেও পরিচিত) ছিল গ্রেট ব্রিটেনের শাসনাধীন উপনিবেশদল। উত্তর আমেরিকার আটলান্টিক উপকূলে এর অবস্থান ছিল। সপ্তদশ ও অষ্টাদশ শতাব্দীতে এর অন্তর্গত উপনিবেশগুলো গড়ে উঠে। ১৭৭৬ সালে এগুলো স্বাধীনতা ঘোষণা করে এবং মার্কিন যুক্তরাষ্ট্র প্রতিষ্ঠা করে। তেরো উপনিবেশের রাজনৈতিক, সাংবিধানিক ও আইনি কাঠামো ছিল একই। প্রোটেস্টান্ট ধর্মাবলম্বী ইংরেজিভাষীরা এর মূল বাসিন্দা ছিলেন। নিউ ইংল্যান্ড উপনিবেশ (ম্যাসাচুসেটস, কানেটিকাট, রোড আইল্যান্ড ও নিউ হ্যাম্পশায়ার), মেরিল্যান্ড ও পেন্সিলভেনিয়া উপনিবেশ প্রধানত ধর্মীয় ভিত্তিতে গড়ে ওঠলেও বাকি উপনিবেশগুলো আর্থিক ও ব্যবসায়িক সম্প্রসারণের উদ্দেশ্যে প্রতিষ্ঠা করা হয়েছিল। নতুন বিশ্বে ব্রিটিশ মালিকানার একটি গুরুত্বপূর্ণ অংশ ছিল এই উপনিবেশগুলো। কানাডা, ফ্লোরিডা ও ক্যারিবীয় দ্বীপপুঞ্জেও সেসময় ব্রিটিশদের একক আধিপত্য ছিল।
১৬২৫ থেকে ১৭৭৫ সালে এর জনসংখ্যা ২,০০০ থেকে বেড়ে ২.৪ মিলিয়ন হয়। এসময় আদিবাসী আমেরিকানরা বাস্তুচ্যুত হন। উপনিবেশের বাসিন্দাদের মধ্যে অনেকেই দাসব্যবসার শিকার হয়েছিল। এর শাসকরা পুঁজি পাচার করে ইংল্যান্ডে প্রেরণ করতেন।
তেরো উপনিবেশের তাৎপর্যপূর্ণ স্বায়ত্তশাসন এবং সক্রিয় স্থানীয় নির্বাচনী ব্যবস্থা ছিল। লন্ডনের উত্তরোত্তর চাহিদাকে এটি মোকাবিলা করতে সক্ষম হয়। ফ্রেঞ্চ ও ইন্ডিয়ান যুদ্ধের (১৭৫৪-১৭৬৩)  সময় ব্রিটেন ও তেরো উপনিবেশের মধ্যে সম্পর্কের ক্রমাবনতি হয়। ১৭৫০ এর দশকে উপনিবেশগুলো ব্রিটেনের পরিবর্তে নিজেদের মধ্যে সহযোগিতা করতে শুরু করে।  এভাবে ক্রমেই আমেরিকান জাতীয়তাবোধ গড়ে ওঠে এবং স্বাধিকারের দাবি প্রবল হয়। "প্রতিনিধিত্ব নেই, করও নেই"- এ নীতির ভিত্তিতে দ্রোহের সূচনা ঘটে। ব্রিটিশ সরকারের সাথে সংঘাতের জের ধরে উপনিবেশগুলো কন্টিনেন্টাল কংগ্রেস প্রতিষ্ঠা করে।  উপনিবেশবাদীরা ফ্রান্স রাজতন্ত্র, ডাচ প্রজাতন্ত্র ও স্পেনীয় প্রজাতন্ত্রের সহযোগিতায় ব্রিটিশদের বিরুদ্ধে যুদ্ধ ঘোষণা করে। তেরো উপনিবেশ হলো- নিউ হ্যাম্পশায়ার, ম্যাসাচুসেটস, কানেটিকাট, রোড আইল্যান্ড, নিউ ইয়র্ক, নিউ জার্সি, পেন্সিলভেনিয়া, ডেলাওয়্যার, মেরিল্যান্ড,  ভার্জিনিয়া, নর্থ ক্যারোলাইনা, সাউথ ক্যারোলাইনা ও জর্জিয়া।
ব্রিটিশ উপনিবেশ
১৬০৬ সালে ইংল্যান্ডের রাজা প্রথম জেমস আমেরিকায় স্থায়ী বসতি স্থাপনের লক্ষ্যে প্লিমথ কোম্পানি ও লন্ডন কোম্পানি প্রতিষ্ঠা করেন। লন্ডন কোম্পানি ১৬০৭ সালে ভার্জিনিয়া উপনিবেশ স্থাপন করে। প্লিমথ কোম্পানি কেনেবেক নদীর তীরে পপহ্যাম উপনিবেশ প্রতিষ্ঠা করলেও সেটি দীর্ঘস্থায়ী হয়নি। প্লিমথ কাউন্সিল ফর নিউ ইংল্যান্ড নতুন নতুন উপনিবেশ প্রতিষ্ঠায় তাৎপর্যপূর্ণ ভূমিকা পালন করে। ১৬২০ সালে ইংরেজ বিশুদ্ধবাদী সংস্কারপন্থীরা প্লিমথ উপনিবেশ গড়ে তুলেন। ১৭৩২ সালে জর্জিয়া প্রদেশ সৃষ্টির মাধ্যমে তেরো উপনিবেশ পূর্ণরূপে প্রতিষ্ঠিত হয়।
জিবরাঈল
জিবরীল হলেন ইব্রাহিমীয় ধর্মসমূহে একজন প্রধান স্বর্গদূত বা ফেরেশতা যাঁর সম্বন্ধে পুরাতন নিয়ম, নূতন নিয়ম ও কোরআনে উল্লেখ রয়েছে।
হিব্রু বাইবেলে জিব্রাঈল তাঁর দর্শন (দানিয়েল ৮:১৫–২৬, ৯:২১–২৭) বর্ণনা করতে দানিয়েল ভাববাদীর নিকট আবির্ভূত হন। এনখ পুস্তকসহ অন্যান্য প্রাচীন ইহুদি ধর্মীয়গ্রন্থে এই প্রধান স্বর্গদূতের উল্লেখ রয়েছে। প্রধান স্বর্গদূত মীখায়েলের পাশাপাশি জিব্রাঈলকে ইস্রায়েলের প্রতিরক্ষক স্বর্গদূত হিসেবে বর্ণনা করা হয় যিনি অন্যান্য জাতিসমূহের স্বর্গদূতদের হাত থেকে ইস্রায়েলীয়দের রক্ষা করেন।
সাধু লূক লিখিত সুসমাচার অ্যানানসিয়েশনের কাহিনীগুলোকে সম্পৃক্ত করে যেখানে স্বর্গদূত জিব্রাঈল জাখারিয়া ও মরিয়মের নিকট আবির্ভূত হন এবং যথাক্রমে বাপ্তিস্মদাতা যোহন ও যিশুর জন্ম সম্বন্ধে ভবিষ্যদ্বাণী করেন (লূক ১:১১–৩৮)। অনেক খ্রিষ্টীয় ঐতিহ্য—অ্যাংলিকানিজম, পূর্ব অর্থডক্স ও ক্যাথলিকসহ—জিব্রাঈলকে সন্ত হিসেবে গণ্য করে।
নামের উৎপত্তি
জিব্রাঈল ( Gavri'el; Γαβριήλ; ܓ݁ܰܒ݂ܪܺܝܐܝܶܠ; جبرائيل)
ইসলাম ধর্ম মতে
জিবরাঈল আরবি আভিধানিক অর্থ হলো جبرائيل)।ইসলাম ধর্মানুসারে হযরত জিব্রাইল (আঃ) কে চারজন প্রসিদ্ধ ও বিখ্যাত ফেরেশতাদের মধ্যে অন্যতম। হযরত জিব্রাইল (আঃ) এর কাজ ছিলেন নবী-পয়গম্বরদের উপর ওহী ও ১০৪ খানা আসমানি কিতাব নাযিল করা। অন্যান্য ফেরেশতাদের সর্দার বলা হয় হযরত জিব্রাইল (আঃ)কে।হাদিস অনুযায়ী রাসূলুল্লাহ (সা.) বলেছেন, ‘জিবরাইল (আ.)-এর দুই কাঁধের দূরত্ব উড়ন্ত পাখির ৫০০ বছরের রাস্তার সমান।’ অন্য এক হাদিসে রাসূলুল্লাহ (সা.) বলেছেন, হজরত জিবরাইলের ৬০০ ডানা আছে। বিভিন্ন হাদিসে রাসূলুল্লাহ (সা.) হজরত জিবরাইল (আ.) ও অন্য ফেরেশতাদের বিভিন্ন অঙ্গের যে বিবরণ দিয়েছেন, সেগুলো পড়ে বোঝা যায়, রাসূলুল্লাহ (সা.) বিভিন্ন সময়ে ফেরেশতাদের যে আকৃতিতে দেখেছেন তিনি তার বিবরণ দিয়েছেন।